# על מה מברכים לישב בסוכה?

### תוספתא מסכת ברכות (ליברמן) פרק ו

**הלכה ט**

**העושה כל המצות מברך עליהן העושה סוכה לעצמו או' ברוך שהגיענו לזמן הזה נכנס לישב בה או' ברוך אשר קדשנו במצותיו וצונו לישב בסוכה משברך עליה יום ראשון שוב אינו צריך לברך**

### תלמוד ירושלמי (וילנא) מסכת סוכה פרק א

**נכנס ליישב בה אומר ברוך אקב"ו לישב בסוכה. משהוא מברך עליה בלילי יום טוב הראשון אינו צריך לברך עליה עוד מעתה.**

### תלמוד בבלי מסכת סוכה דף מה עמוד ב

**אמר רב יהודה אמר שמואל: לולב שבעה, וסוכה יום אחד. מאי טעמא? לולב דמפסקי לילות מימים - כל יומא מצוה באפיה נפשיה הוא, סוכה דלא מפסקי לילות מימים - כולהו שבעה כחד יומא אריכא דמו.**

**ורבה בר בר חנה אמר רבי יוחנן: סוכה שבעה, ולולב יום אחד. מאי טעמא? סוכה דאורייתא - שבעה, לולב דרבנן - סגי ליה בחד יומא.**

**כי אתא רבין אמר רבי יוחנן: אחד זה ואחד זה שבעה.**

**אמר רב יוסף: נקוט דרבה בר בר חנה בידך, דכולהו אמוראי קיימי כוותיה בסוכה.**

**מתיבי: העושה לולב לעצמו אומר ברוך שהחיינו וקיימנו והגיענו לזמן הזה. נטלו לצאת בו אומר ברוך אשר קדשנו במצותיו וצונו על נטילת לולב. ואף על פי שבירך עליו יום ראשון - חוזר ומברך כל שבעה. העושה סוכה לעצמו אומר ברוך שהחיינו וקיימנו כו'. נכנס לישב בה אומר אשר קדשנו במצותיו וצונו לישב בסוכה. וכיון שבירך יום ראשון - שוב אינו מברך.**

**קשיא לולב אלולב, קשיא סוכה אסוכה!**

**בשלמא לולב אלולב לא קשיא; כאן - בזמן שבית המקדש קיים, כאן - בזמן שאין בית המקדש קיים.**

**אלא סוכה אסוכה קשיא!**

**תנאי היא; דתניא: תפילין, כל זמן שמניחן מברך עליהן, דברי רבי. וחכמים אומרים: אינו מברך אלא שחרית בלבד.**

**אתמר, אביי אמר: הלכתא כרבי, ורבא אמר: הלכתא כרבנן.**

**אמר רב מרי ברה דבת שמואל: חזינא ליה לרבא דלא עביד כשמעתיה, אלא מקדים וקאי ועייל לבית הכסא, ונפיק ומשי ידיה ומנח תפילין ומברך. וכי איצטריך זימנא אחרינא - עייל לבית הכסא, ונפיק ומשי ידיה, ומנח תפילין ומברך. ואנן נמי כרבי עבדינן, ומברכין כל שבעה.**

**אמר מר זוטרא: חזינא ליה לרב פפי, דכל אימת דמנח תפילין מברך.**

**רבנן דבי רב אשי, כל אימת דמשמשי בהו מברכי.**

### רש"י מסכת סוכה דף מה עמוד ב

**ולולב יום אחד - ואף על פי שניטל כל שבעה זכר למקדש - אין מברכין בו אלא יום ראשון, שהוא מן התורה.**

**נקוט דרבה בר בר חנה בידך - דאמר סוכה שבעה, ולא דרב יהודה אמר שמואל דאמר סוכה יום אחד.**

**דכולהו אמוראי - משמיה דרבי יוחנן קיימי כוותיה בסוכה, ושמואל ורבי יוחנן הלכה כרבי יוחנן, כן מצאתי ביסודו של רבינו יעקב.**

**כאן בזמן בית המקדש - מברכין עליו במקדש כל שבעה, דמדאורייתא היא, כרבי יוחנן, דתלי טעמא בדאורייתא.**

**כל זמן שמניחן - ואפילו חולצן ומניחן מאה פעמים ביום, וגבי סוכה נמי, אף על גב דלא מפסקי לילות מימים, וכחד יומא אריכא הוא - מברכין עליה בכל יום, דהוא דומיא דחולץ ומניח.**

**אלא שחרית - ובסוכה נמי, כיון דכחד יומא הוא - סגי בברכה של יום ראשון.**

**דלא עביד כשמעתיה - אלא כל זמן דמנח תפילין מברך, הכי גרסינן: ואנן נמי כרבי עבדינן ומברכינן כל שבעה - ואף על גב דכחד יומא הוא, ובלולב נמי, כל שבעה, ואף על גב דמדרבנן - מברכינן עליה, כי היכי דמברכינן בנר חנוכה ובמגילה דרבנן, דקם ליה רב ושמואל בחד שיטתא בלולב, ורבין נמי משמיה דרבי יוחנן אמר: לולב שבעה.**

**דמשמשי בהו - דקיימא לן: חייב אדם למשמש בתפילין כל שעה, קל וחומר מציץ, בפרק קמא דיומא (ז, ב).**

### רי"ף מסכת סוכה דף כב.

**ואסיקנא דכל שעה שנכנס לישב בה מברך לישב בסוכה, דגמרינן לה מתפילין, דתניא תפילין כל זמן שמניחן מברך עליהן דברי רבי, וקי"ל כותיה, דהא רבא כל אימת דמנח להו מברך, ורבי מרי נמי אמר דכל אימת דמנח להו מברך עלייהו. וכן הלכה.**

### רמב"ם הלכות שופר וסוכה ולולב פרק ו

**הלכה ה - כיצד היא מצות הישיבה בסוכה, שיהיה אוכל ושותה ודר בסוכה כל שבעת הימים בין ביום בין בלילה כדרך שהוא דר בביתו בשאר ימות השנה, וכל שבעת הימים עושה אדם את ביתו עראי ואת סוכתו קבע שנאמר בסוכות תשבו שבעת ימים, כיצד כלים הנאים ומצעות הנאות בסוכה, וכלי שתייה כגון אשישות וכוסות בסוכה, אבל כלי אכילה כגון קדרות וקערות חוץ לסוכה, המנורה בסוכה, ואם היתה סוכה קטנה מניחה חוץ לסוכה.**

**הלכה יב - כל זמן שיכנס לישב בסוכה כל שבעה מברך קודם שישב אשר קדשנו במצותיו וצונו לישב בסוכה, ובלילי יום טוב הראשון מברך על הסוכה ואחר כך מברך על הזמן, ומסדר כל הברכות על הכוס, נמצא מקדש מעומד ומברך לישב בסוכה ויושב ואחר כך מברך על הזמן, וכזה היה מנהג רבותי ורבני ספרד לקדש מעומד בליל ראשון של חג הסוכות כמו שבארנו.**

### חידושי הרמב"ן מסכת פסחים דף ז עמוד א

**ומה שקבעו בסוכה לישב מפני שהוא עובר לעשייתה שעיקר מצות סוכה אכילה ושתיה כעין דירה ומשעה שנכנס שם לא קיים מצוה, ותמהני על הרב שאמר לברך ברכת סוכה עובר לעשייתה מעומד, הגע עצמך אלו רצה לאכול מעומד ולטייל בסוכה ולשנן מעומד מי לא יצא ידי חובתו, וכיון שכן מה בין ישב לשלא ישב עדיין, אלא כל שלא אכל ונתעכב שם עובר לעשייתה הוא שאין לשון לישב בכאן אלא כעין לדור ולישנא דקרא נקט תשבו תדורו.**

### חידושי הריטב"א מסכת סוכה דף מה עמוד ב

**...מיהו כי אמרינן דמברך על הסוכה כל זמן שנכנס בה היינו כשיוצא ממנה מתחלה יציאה גמורה לעשות עניניו ושלא לחזור לאלתר דהוי כחליצה דתפילין אבל לא יצא מתחלה אלא לדבר עם חבירו או להביא דבר לסוכה לצורך שעתו לא הויא יציאה כלל לחייבו בברכה כשחוזר, וכיוצא בזה לענין ברכת הנהנין כשעמד בתוך הסעודה על דעת לחזור לאלתר שאינו טעון ברכה לאחריו ולא לפניו ולקביעיה הדר ואף על פי שלא הניח שם זקן או חולה וכדפרישנא בדוכתא (פסחים ק"א ב'),**

**ויש מרבותינו חכמי צרפת ז"ל שכתבו דכיון דאיכא בסוכה חיוב ענינים משונים אכילה ושינה ושינון וכיוצא בהן שכל עת שקובע עצמו לעשות בה אחד מדברים אלו הוי כהנחה דתפלין וחייב לברך אף על פי שלא יצא משם וכל שכן לרבנן דבי רב אשי דמברכין על התפילין כל היכי דמשמשי בהו,**

**ויש שסבורין דסגי בברכה אחת בכל יום בכניסה ראשונה ומה שכתבנו נכון ועיקר והלכה למעשה, מפי רבינו נר"ו.**

### חידושי הריטב"א מסכת סוכה דף מו עמוד א

**והא דאמרינן תנאי היא דתניא תפילין וכו'. הוה משמע לכאורה דרבי יוחנן דאמר סוכה שבעה כרבי דאמר תפילין כל זמן שמניחן ושמואל דאמר בסוכה יום א' כרבנן דאמרי תפילין אינו מברך עליהם אלא שחרית בלבד, וכי היכי דלרבנן סגי בברכה אחת לכל הנחות שביום הכי נמי סגי ברכה אחת לסוכה כל שבעה דכיון דלא מפסקי לילות מימים כולהו כחד יומא אריכתא נינהו, ומה שמברך בתפילין בכל יום, משום דאיכא הפסקת לילות בנתיים דקסבר לילה לאו זמן תפילין דאי לא בברכת יום ראשון סגי דומיא דסוכה, ואם כן טעמא דרבנן דתפילין דלאו כהלכתא דהא קיימא לן בתפילין דלילה זמן תפילין הלכה ואין מורין כן ואשתכח דליכא הפסקת לילות, ולמה מברך עליהם לא היה לו לחזור ולברך עליהם אלא כשהפסיק שבת או מועד בנתיים שאינו זמן תפילין, וי"ל דמ"מ כיון דאין מורין להניח תפילין לכתחילה בלילה הפסקה חשיבא, אבל יותר נראה לומר דרבנן דתפילין סברי דלילה זמן תפילין הלכה ואין מורין כן והא דמברכי כל שחרית משום דסברי לה כרבי יוחנן דסוכה שבעה אף על גב דליכא הפסקת לילות משום שנתערטל ממנה וחזר ונתלבש בה, אלא דקסברי דכל ליומיה מיהת לא בעי אלא ברכה אחת וחליצת תפילין שבנתיים אינו ערטול מצוה והפסק דיו שיחזור לברך עליו כל שחרית שבא אחר חליצה והיסח הדעת לגמרי, והשתא דרבי יוחנן בין כרבי בין כרבנן, ודשמואל דלא כחד מינייהו אלא כאידך תנא דסבר דסוכה יום אחד דאותבינן מיניה לרבי יוחנן ועליה אמרינן תנאי היא, ויש כיוצא בזה בתלמוד וחדא מינייהו בפרק נגמר הדין בפלוגתא דאביי ורבא בהזמנה מילתא היא דאוקימנא כתנאי דתניא ציפן זהב וכו' דלא כחד תנאי דההיא מתניתא דרשב"ג אלא חד מתנאי דרבנן דאידך מתניתא דאמר לאומן עשה לי נרתק של תפילין דאותיבנא מיניה התם כדפרישית במסכת גיטין בס"ד.**

**והא דאמרינן רבנן דבי רב אשי כל אימת דמשמשי מברכי. מסתבר לי דהיינו היכא דאסחו דעתייהו מינייהו לדברים בטלים דכי הדרי לשמושי בהו ולמיתב בהו דעתייהו הדרי ומברכי דהויא להו כהנחה, והיינו לדידהו דזריזי בהו טובא מהסח הדעת ולדידהו הוי הפסק אבל לדידן מסתיין בשעת הנחה כרבי וכאידך רבנן, ויש אומרים שחייב לברך כל זמן שממשמש בהם, ואינו נראה נכון, מיהו אם שכח והניחן בלא ברכה ממשמש בהם ומברך.**

### תוספות מסכת סוכה דף מה עמוד ב

**אחד זה ואחד זה שבעה - אין סוכה ולולב שוין לברכה דאלולב אין מברך אלא פעם אחת ביום אבל סוכה כל אימת דנכנס לה כדי שיאכל וישתה וישן ואפילו עשר פעמים ביום מברך אכל אחת ואחת מידי דהוה אתפילין כל זמן שמניחן והיינו טעמא דסוכה דאי מתרמי ליה סעודתא לא אפשר למיכל חוץ לסוכה אף על פי שכבר אכל בו ביום בסוכה וכן תפילין כל היום מצותן שיהו מונחין בראשו ובזרועו אבל לולב אין עיקר מצותו אלא פ"א ביום כדאמ' (לעיל ד' מב.) מדאגבהיה נפיק ביה.**

### לחם יהודה הלכות שופר סוכה ולולב פרק ו

**והתוספות ס"ל דכל אימת דנכנס לאכול או לישן כיון דחייב באלו לעשותן בסוכה מברך בכל פעם שיאכל או יישן ומשמע לסברתם דהוא הדין נמי קריאה ולימוד דחייב לעשותן בסוכה צריך לברך דדוקא ישיבה ריקנית הוא דאינו מברך.**

### תוספות מסכת ברכות דף יא עמוד ב

**אבל ברכת אשר בחר בנו וברכת לעסוק בדברי תורה שהן עיקר לברכת התורה פוטרת כל היום. וא"ת מאי שנא מסוכה שצריך לברך על כל סעודה וסעודה לישב בסוכה. וי"ל דשאני תורה שאינו מייאש דעתו דכל שעה אדם מחוייב ללמוד דכתיב והגית בו יומם ולילה והוי כמו יושב כל היום בלא הפסק. אבל אכילה בסוכה יש שעה קבועה. וא"ת מפני מה אין אנו מברכין לישן בסוכה. וי"ל דברכה דאכילה שמברכין לישב פוטרתו.**

**א"נ משום שמא לא יישן והוי ברכה לבטלה שהרי אין בידו לישן כל שעה שירצה.**

### תוס רי ברכות דף יא א

**שאלתי מרבינו תם מנוחתו כבוד על ברכת הסוכה אם צריך לברך כשנכנס לישן בה כי הייתי מחשב כי אין צריך לברך כי שמא לא יוכל לישן בה וכשהוא ממש סמוך לשינה אין יכול לברך מפני שקפצה עליו ולכך נהגו שלא לברך והשיבני כי על כל מצות סוכה שקיים מסעודה אחת סעודה אחרת כגון שינה וטיול ושנון ברכת לישב בסוכה שבירך בסעודתו פוטרתו מלברך עליהם ואם שם אין צריך לברך על השינה מטעמו של רבינו יעקב ואפי' הסיח דעתו משינה והלך למלאכתו ושוב נמלך לישן כש"כ בכאן שדעתו כל שעה לחזור אל הלמוד שיש לומר מתוך המנהג שלא יצטרך לברך ועל הטיול ועל השנון לא שאלתי ממנו כי אם על השינה לפי שבשינה מצינו שאסור לישן חוץ לסוכה שינת עראי והחמירו בה יותר מבאכילה שאכילת עראי מותרת חוץ לסוכה וכיון דברכינן על האכילה כש"כ על השינה אלא א"כ יהא טעם לחלק אבל בטיול ושנון לא מצינו איסור חוץ לסוכה.**

### רא"ש מסכת סוכה פרק ד סימן ג

**כתב הרמב"ם ז"ל (פ"ו מהל' סוכה הל' יב) דיש לקדש מעומד משום עובר לעשייתן ולדבריו היה צריך לברך קודם שיכנס בה דהכניסה היא המצוה ולא הישיבה דאם היה אוכל מעומד היה צריך לברך על הסוכה אלא ודאי כיון דמצות סוכה היא אכילה וטיול אם מברך אחר שישב מיקרי שפיר עובר לעשייתן כדאיתא בירושלמי דברכות פרק הרואה העושה ציצית לעצמו אומר אשר קדשנו במצותיו וצונו לעשות ציצית נתעטף אומר אשר קדשנו במצותיו וצונו להתעטף בציצית אלמא אף על פי שכבר נתעטף מברך לפי שהמצוה נמשכת כל זמן שהוא מעוטף ועומד וכן נמי בסוכה המצוה נמשכת כל זמן אכילה ובסוכות תשבו פי' תתעכבו כמו וישב העם בקדש (במדבר כ) וכן ופתח אהל מועד תשבו (ויקרא ח) ולישב בסוכה היינו נמי להתעכב בסוכה ואם כן מיקרי שפיר עובר לעשייתן אם מברך אחר הישיבה**

**וכן כתב מר רב צמח גאון ז"ל אף על פי שמשנכנס לה צריך לברך כיון שאין לה קבע אלא בישיבה בסעודה ויש קידוש הכוס וסעודה לפניו סודרן על הכוס ורבינו מאיר היה מברך על הסוכה קודם ברכת המוציא אף בחול משום דקאמר נכנס לישב בה מברך הלכך ראוי שתקדום ברכה לברכת המוציא מיד אחר הישיבה**

**והעם לא נהגו כי רגילין העם שאין מברכין על הסוכה אם נכנס בה לטייל בה ושינה אלא דוקא בשעת אכילה הלכך ראוי שיברך תחלה ברכת המוציא שמתחיל הסעודה ואחר כך יברך על הסוכה. ומה שאין מברכין על הסוכה בשעת השינה ואף על פי שמצינו בה חומר יותר מבאכילה דאוכלין אכילת עראי חוץ לסוכה ואין ישנים שינת עראי חוץ לסוכה. היינו טעמא דשמא לא יוכל לישן והוי ברכה לבטלה. ורבינו תם פירש לפי שעיקר הקבע שאדם עושה בסוכה היא אכילה אבל שאר טיול ושינה שעושין בסוכה טפלים לגבי האכילה והיא פטרתן.**

**ורב האי גאון כתב הנכנס בסוכת חבירו לבקרו מנהג ידוע הוא שיברך בין סעד בין לא סעד. ואסיקנא דכל שעה שנכנס לישב בה דמברך ואף על פי שבירך ביום טוב ראשון חוזר ומברך ביום טוב שני דגמרינן מתפילין דתניא תפילין כ"ז שמניחן מברך עליהם דברי ר' וקי"ל כוותיה דאמר רבא כ"ז דמנח להו מברך ורב מרי נמי אמר כ"ז דמנח להו מברך וכן הלכה:**

### של"ה מסכת סוכה פרק נר מצוה

**נראה לי, אדם היושב בסוכה בכל היום, ואינו יוצא ממנה, ואף אם יוצא לעשות צרכיו אינו מסיח דעתו, ודעתו לחזור, ובלילה ישן שם, אזי תיכף בבוקר בבואו מבית הכנסת ונכנס לסוכתו, יברך על הסוכה, ויהיה דעתו על האכילה והטיול והשינה, ואחר כך לא יברך בעת שעושה המוציא, ופטור מעת לעת עד בוקר שני. וכן ינהג בכל ימי סוכות. ומכל מקום דרך טוב וישר הוא, בשעה שמברך בבוקר על הסוכה, יאכל דבר מה או ישתה, שתהיה אחיזה להברכה, ומקום מוכן שתחול הברכה. ואף אם שותה דבר שלא היה חייב בסוכה, לא עיכב, מאחר שכוונת ברכתו היא על כל מה שיעשה בסוכה, אכילה ושתיה ושינה וטיול וכל מילי.**

# למה מברכים על סוכה אבל לא על מצה?

### ספר כלבו סימן נ

**וזה שאין מברכין על אכילת מצה מליל ראשון ואילך, ומברכין לישב בסוכה בכל עת שיכנס לישב בה, לפי שמצה מליל ראשון ואילך רשות, וזה שאוכל מצה אינו אלא מפני שאינו יכול לאכול חמץ, כמו שהאוכל בשר בהמה טהורה מפני שאינו יכול לאכול טמאה ואינו מברך אשר קדשנו במצותיו לאכול, כך שאותה אכילה אינה אלא לצורך גופו ולהשביע רעבונו. אבל אכילה בסוכה בשאר ימים מברכין עליה, אף על פי שגמרו חמשה עשר מחג הסכות ומכאן ואילך נמי רשות, מכל מקום כיון שהישיבה אינה צורך גופו אלא קיום מצוה - ראוי לברך עליה לישב בסוכה.**

### רבנו זרחיה הלוי בעל המאור (בסוף מסכת פסחים)

**יש ששואלים, מה טעם אין אנו מברכים על המצה כל שבעת ימי הפסח, אשר קדשנו במצותיו וצונו על אכילת מצה, כמו שאנו מברכים על הסוכה בכל שבעת ימי החג. והרי בגמרא (סוכה כז ע"א) למדו מצות אכילה בסוכה ממצות אכילת מצה בפסח, מה מצה בלילה הראשון חובה מכאן ואילך רשות, אף סוכה בלילה הראשון חובה מכאן ואילך רשות, נמצא ששניהם שוים שבלילה הראשון חובה ומכאן ואילך רשות. יש להשיב, לפי שאפשר לאדם לעמוד בשאר ימי הפסח בלי אכילת מצה, ויהיה ניזון באורז ודוחן וכל מיני פירות, אבל בסוכה שאין אדם יכול לעמוד שלשה ימים בלי שינה, והוא חייב לישן בסוכה ולטייל בה, כמו שדרשו (בסוכה כח ע"ב) בסוכות תשבו כעין תדורו, לפיכך צריך לברך על סעודותיו בכל ימי החג לישב בסוכה.**

# הלכה

### טור אורח חיים הלכות סוכה סימן תרלט

**מברכין על הסוכה בכל פעם ופעם שנכנס בה ואפילו הנכנס בסוכת חבירו לבקרו צ"ל בכל פעם ופעם שאע"פ שבירך עליה ביום הראשון חוזרין ומברכין עליה כך כתבו הגאונים שצריך לברך בכל פעם ופעם ור"ת פי' כיון שעיקר קביעות שאדם עושה בתוך הסוכה היא האכילה מברך על האכילה ופוטר כל הדברים אפילו השינה שהיא חמורה מהאכילה שהרי אוכלין עראי חוצה לה ואין ישנין עראי חוצה לה אפ"ה כיון שהאכילה עיקר פוטרת השאר:**

### בית יוסף אורח חיים סימן תרלט

ח **מברכין על הסוכה בכל פעם ופעם שנכנס בה**. בפרק לולב וערבה (מה:) איפליגו אמוראי דרב יהודה אמר שמואל סוכה יום אחד כלומר אינו מברך עליה אלא יום אחד וכיון דלא מפסקי לילות מימים כולהו שבעה כחד יומא דמו ורבה בר בר חנה אמר רבי יוחנן סוכה שבעה כלומר צריך לברך עליה בכל יום ויום ואסיקנא כרבי יוחנן דכולהו אמוראי קיימי כוותיה וכתבו התוספות (ד"ה אחד) דכל אימת דנכנס לה כדי שיאכל וישתה ויישן ואפילו עשרים פעמים ביום מברך על כל אחת ואחת מידי דהוי אתפילין דמברך עליהן כל זמן שמניחן (סוכה מו.) וכן כתבו הרי"ף (כב.) והרא"ש (פ"ד סי' ג) ז"ל וכן כתב הרמב"ם בפרק ו' (הי"ב) וכתב הרב המגיד ראיתי כתוב דדוקא כשיצא יציאה גמורה לעשות עניניו ושלא לחזור לאלתר אבל אם לא יצא אלא לדבר עם חבירו או להביא דבר לסוכה לשעתו לא הויא יציאה לחייבו בברכה כשיחזור ודבר נכון הוא:

ומ"ש **שאפילו הנכנס לסוכת חבירו לבקרו צריך לברך בכל פעם.** כן כתב הרא"ש שם בשם רבינו האי וזה לשונו הנכנס בסוכת חבירו לבקרו מנהג ידוע הוא שמברך בין סעד בין לא סעד:

**ומ"ש בשם רבינו תם דכיון שעיקר הקביעות שאדם עושה בתוך הסוכה היא האכילה מברך על האכילה ופוטר כל הדברים וכו'.** כן כתבו שם הרא"ש והמרדכי (סי' תשסה) בשמו וכתב המרדכי (שם) וכן עמא דבר וגם הרב המגיד (שם) כתב שכן נהגו העולם שאין מברכין אלא על הסעודה כדעת רבינו תם וכן פשט המנהג:

### שולחן ערוך אורח חיים הלכות סוכה סימן תרלט

**סעיף ח**

**נהגו שאין מברכים על הסוכה אלא בשעת אכילה (והכי נהוג).**

### של"ה מסכת סוכה פרק נר מצוה

**נראה לי, אדם היושב בסוכה בכל היום, ואינו יוצא ממנה, ואף אם יוצא לעשות צרכיו אינו מסיח דעתו, ודעתו לחזור, ובלילה ישן שם, אזי תיכף בבוקר בבואו מבית הכנסת ונכנס לסוכתו, יברך על הסוכה, ויהיה דעתו על האכילה והטיול והשינה, ואחר כך לא יברך בעת שעושה המוציא, ופטור מעת לעת עד בוקר שני. וכן ינהג בכל ימי סוכות. ומכל מקום דרך טוב וישר הוא, בשעה שמברך בבוקר על הסוכה, יאכל דבר מה או ישתה, שתהיה אחיזה להברכה, ומקום מוכן שתחול הברכה. ואף אם שותה דבר שלא היה חייב בסוכה, לא עיכב, מאחר שכוונת ברכתו היא על כל מה שיעשה בסוכה, אכילה ושתיה ושינה וטיול וכל מילי.**

### מגן אברהם סימן תרלט

**דלא כשל"ה גם מ"ש שם שאם מברך בבוקר פטור מלברך עד בוקר שני צ"ע כיון שישן בסוכה למה תחשב הליל' הפסק וראי' ברורה מדאי' פ' התכלת דלמ"ד לילה זמן ציצית אם ישן בטליתו א"צ לברך בבקר ומכ"ש לפי מ"ש בש"ע ססי' ח' דאפי' לדידן א"צ לברך כ"ש כאן.**

### ביאור הגר"א אורח חיים סימן תרלט

**סעיף ח**

**נהגו. אף על גב דלפי מסקנא דגמרא שם מ"ו א' מברך אכל פעם שנכנס בה מ"מ עיקר הקבע בסוכה היא האכילה וכולם טפלים והיא פוטרת וע' תוס' דברכות י"א ב'. ודעת הרי"ף והרמב"ם עיקר:**

### מעשה רב אות יח

**ברכת סוכה מברך בכל פעם שנכנס אפילו מאה פעמים ביום**

### חיי אדם חלק ב-ג (הלכות שבת ומועדים) כלל קמז

סעיף יג

מדינא דגמרא לדעת פוסקים ראשונים, כשבירך בסוכה ויצא לעשות צרכיו וכיוצא בו ולא לחזור תיכף, בענין שהיתה יציאה גמורה, ואם כן הרי הסיח דעתו מן המצוה, וכשיחזור אחר כך, צריך לברך שנית, ואפילו ק' פעמים ביום. ואימת שנכנס, אף על פי שאינו אוכל שם מברך, שהרי גם הישיבה והעמידה שם היא מצוה, דהוי כעין תדורו, וכן נהג הגר"א. ודוקא שיצא יציאה גמורה. אבל אם יצא להביא דבר לסוכה, אין צריך לברך, שהרי לא הסיח דעתו (עיין בהלכות ציצית כלל י"ב בנ"א סי' א' שכתבתי שם לשון ר' מנוח בזה). אבל מנהג כל העולם כדעת הפוסקים שאינם מברכים אלא בשעת אכילה. ואפילו אם יושבים בסוכה קודם אכילה איזה שעה, אינם מברכים, דסבירא להו דברכה שמברכין על האכילה, היא פוטרת הכל. ומכל מקום אין נכון הדבר שישב כך בלא ברכה. ולכן הנכון שתיכף בבואו מבית הכנסת, יברך על דבר שהוא מה' מינים, ואף שאינו אוכל אלא כזית וכיוצא בו, כיון שהוא קובע עליו, יברך לישב בסוכה ולא יברך אחר כך בשעת אכילה:

### ט"ז אורח חיים סימן תרלט

ט"ז אורח חיים סימן תרלט

(כ) (פמ"ג) נהגו שאין מברכין כו'. דמן ההלכה קי"ל כרבה בב"ח אר"י סוכה כל ז' צריך ברכה וכתבו רי"ף והרא"ש והטור דיש לברך על כל פעם שנכנס בה וכ"כ התו' פ' לולב וערבה דכל אימת שנכנס לה שיאכל וישתה וישן אפילו י' פעמים ביום מברך על כל א' וא' מידי דהוי אתפילין כל זמן שמניחן וה"ט דסוכה דאי מתרמי ליה סעודה לא אפשר ליה למיכל חוץ לסוכה אף על פי שכבר אכל בו ביום בסוכה עכ"ל

וכ' ב"י בשם המגיד ראיתי כתוב דדוקא כשיצא יציאה גמורה לעשות עניניו ושלא לחזור לאלתר אבל אם לא יצא אלא לדבר עם חבירו או להביא דבר לסוכה לשעתו לא הויא יציאה לחייבו עוד בברכה כשיחזור ודבר נכון הוא עכ"ל וסיים הטור ור"ת פי' כיון שעיקר קביעות שאדם עושה בתוך הסוכה היא האכילה מברך על האכילה ופוטר כל הדברים אפי' השינה כו' וקבעו רבותינו כר"ת ובתוס' פ"ק דברכות דף י"א כתבו התוס' וז"ל וא"ת מ"ש מסוכה שצריך לברך על כל סעודה וסעודה לישב בסוכה ובברכת התורה סגי בפ"א וי"ל דשאני תורה שאינו מייאש דעתו ממנה דכל שעה מחויב אדם ללמוד דכתיב והגית בו יומם ולילה והוה כמו יושב כל היום בלא הפסק אבל אכילת סוכה יש שעה קבוע עכ"ל **משמע מזה דאפי' הי' בדעתו היום לאכול ב"פ בסוכה צריך לברך שנית דאל"כ מה מקשי' התוס' דהא בתורה ודאי דעתו ללמוד אח"כ אלא פשוט בסוכה צריך בכל ענין לברך שנית ובזה הוכרחו לחלק ביניהם** וק"ל מ"ש מחנות של בושם דאי' בסי' רי"ז דבנכנס ויוצא מברך ברכת הריח על כל פעם ופעם וכת' הטור שם בשם הר"מ דוקא כשלא הי' דעתו לחזור אבל אם הי' דעתו לחזור לא יברך דהא לא אסח דעתי' ושם לא קפדינן אם יוצא לשעה או לא אלא אפי' לזמן מרובה כל שדעתו לחזור באותו יום וכאן אנו צריכים שלא יצא אלא לדבר עם חבירו וכן לר"ת שפסק דבאכילה תליא מילתא ואפי' הי' בדעתו לחזור ולאכול אח"כ הוא חייב לברך שנית מ"ש מברכת הריח **למה לא נימא כי היכי דמהני ברכת הריח למה שיריח כל היום אפי' אם יצא בנתיים שעות הרבה ה"נ מהני בסוכה** **ונראה לתרץ דדוקא בסוכה שיש בה זמן קבוע דהיינו בשעת אכילה ואחר כך הרשות בידו לצאת בזה אמרינן דכל ששהא הרבה לעיקר הדין בין יציאה לכניסה ולר"ת אפי' לא הלך מן הסוכה אלא תכף שבירך ב"ה גמר סעוד' הראשונה וצריך לברך שנית על הסעודה השניה אפי' אם הי' דעתו תחלה עלי' דזה הוה כמו אם הי' לילה בנתיים דפשיטא דלא מהני דעתו היום על מה שיאכל למחר דלמחר הוה ענין אחר ה"ה בו ביום אחר גמר אכילה הראשונה** משא"כ ברכת הריח דאין שייך שם גמר מעשה וסילוק מעשה הראשון ואם לא היה יוצא מהחנות כל היום וכל הלילה עד למחר א"צ לחזור ולברך ע"כ מהני אם דעתו לחזור בו ביום כנלע"ד:

וכתוב בלבוש על אותן שקובעין עצמן לשתות אחר ב"ה ואחר השתיה זמן מה נמשך שחוזרין ואוכלין סעודה שניה בלי הפסק ומברכין שנית לישב בסוכה ונ"ל שטעות גמור הוא בידם שהרי לא הסיחו דעתם מישיבת סוכה שכבר בירכו עליה בסעודה הראשונ' ומה שנהגו לקבוע ברכת לישב בסוכה על האכיל' היינו משום שמסיחין דעתם מן האכיל' יוצאין מן הסוכ' כמה פעמים וחוזרים לתוכ' אבל הכא שישבו בתוכ' כל היום למה יברכו עליה פעם אחרת עכ"ל. ואני אומר שהוא על נכון ומאוד אני תמה על בעל הלבוש שהור' מסבר' שלו ולא ביקש לעיין על מקור הדין כלל. חדא דהא כ' הרא"ש בפ' לולב וערב' וז"ל ולישב בסוכ' היינו להתעכב בסוכה ומטע' זה חולק על הרמב"ם שכ' דיש לקדש מעומד כו' וא"כ אין לנו נפקותא במה שנתעכבו שם או יצאו וחזרו דהא עיקר החיוב מצד קביעות האכיל' וכיון שנגמר קביעות הראשון חייב לחזור ולברך על קביעות השני כיון שאם היה רוצה לצאת חוץ לסוכה לאכילה אסור לו וחל עליו ישיבת סוכה גם באותו פעם חייב לברך על החיוב הב' וברכה הראשונה כבר כלתה בב"ה דמ"ש מברכת המוציא שחייב שנית ולא מהני ברכה הראשונ' שקודם הסעוד' הראשונ' ובלבוש כ' לחלק בזה דשאני התם שהסיחו דעתם מן האכיל' אבל לישב בסוכ' למה יברך והא לא הסיח דעתו ממנה ואין זה כלום ואף את"ל דשתי' בעי סוכ' מ"מ טפיל' היא לגבי אכילה כמ"ש הרא"ש בפ' לולב וערב' וז"ל ור"ת או' לפי שעיקר קבע שאדם עושה בסוכה הוא האכיל' אבל שאר טיול ושינה שעושי' בסוכ' טפלי' הם לגבי אכיל' והיא פוטרתם עכ"ל והנה ק"ו דמה טיול ושינה שהם מפורשות לחיוב סוכה בגמ' אפ"ה חשבי' להו לטפל גבי אכילה ק"ו שתיה שהיא לא נזכרה בגמ' אדרבא מפורש בפוסקים שזכרנו לעיל דלא בעי סוכה ואף על פי שאנו מחמירין ומצריכים בהם סוכה מ"מ פשיטא שהם טפלים לגבי האכילה משא"כ אכילה בסעודה אחרת פשיטא דפשיטא שאינה נחשבת טפילה לגבי הראשונה ותו דבשתיי' בנתיים לא בעי' ברכת סוכה אפי' אם היה יוצא לשוק וחוזר לשתות מטעם דאכילה פוטרת אבל באכילה שפשוט הוא אם יוצא וחוזר ונכנס לאכול דבעי ברכת סוכה וא"כ היאך תאמר שאין חיוב על החוזר לאכול כיון שנתעסק כבר בשתיה בנתים דהשתיה אינה חשובה כלל נגד האכילה **ואין לטעות בל' התו' שזכרתי שכתבו אבל סוכה כל אימת דנכנס לה כדי שיאכל וישתה וישן אפי' י' פעמים כו' ותטעה לו' דוקא בנכנס מחוץ כדי שיאכל כו' אבל לא בשהי' שם כבר** זה שטות גמור דאטו מיירי התו' ביושב ושותה בנתים ומי הכניסם לזה אלא פשוט דאורחא דמלתא נקטינן נכנס לאכול דאין אדם יושב בסוכה מאכילה לאכילה אדרבא הא כתבו אח"כ דאי מתרמי ליה סעודה לא אפשר למיכל חוץ לסוכה אף על פי שכבר אכל בו ביום בסוכה וכן תפילין כל היום כו' עכ"ל משמע אפי' לא יצא בנתים דהא סתמא כתבו ותו מאי מעליותא דשתיה בנתיים והלא אי יושב בטל בנתים הוא נמי עוסק בסוכה דהא קי"ל דגם טיול צריך סוכה **וא"כ היאך יברך אח"כ על האכילה אלא ע"כ דאכילה מלתא אחריתא היא כנ"ל ברור ופשוט** ורבים נוהגים כן והדין עמהם. ומצאתי למו"ח ז"ל שכ"כ בפשיטות.

ועוד ראיתי להזכיר דבר פשוט שכל מה ששותין קודם האכילה כגון יי"ש בקביעות א"צ ברכת סוכה כי האכילה שיברך עליה אח"כ פוטר אפי' מה שלפניו וראייה ממ"ש הרא"ש פ' לולב וערבה כיון דמצות סוכה היא אכילה וטיול אם מברך אחר שישב שפיר דמי ומקרי עובר לעשייתן ומביא ראיה מציצית דאמרי' נתעטף אומר להתעטף בציצית אלמא אף על פי שכבר נתעטף מברך לפי שהמצוה נמשכת כל זמן שהוא מעוטף ועומד וכן נמי הסוכה כו' עכ"ל. הרי שאף הישיבה והטיול ושינה שלפני האכילה נפטרו מכח האכילה שאחריה ק"ו בשתי' כ"ז נראה פשוט לע"ד שהרוצה לברך עליה בשתיה יש לו לחוש לברכה לבטלה בלי ספק. **נ"ל דמי שבדעתו שאין אוכל פת כל היום וכ"ש מי שמתענה תענית חלום בסוכות חייב לברך על הסוכה בכל פעם שיכנוס בה באותו יום לטיול כיון שאותו יום אין בו אכילת פת הדרינן לדין התלמוד דמברך בכל פעם שנכנס לישב שם דהא עיקר הטעם שאכילת פת הוא עיקר ופוטר את הטפל:**